
Parlamentul României

Camera Deputaţilor                                                                                                          
	Comisia pentru apărare, ordine

publică şi siguranţă naţională

Nr.32/95/2010

	                                    Bucureşti, 08.04.2010
                          Pl x. 122/2010


RAPORT 

asupra propunerii legislative pentru modificarea şi completarea Legii nr.143/2000 privind combaterea traficului şi consumului ilicit de droguri, cu modificările şi completările ulterioare
1. În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru apărare, ordine publică şi siguranţă naţională a fost sesizată spre dezbatere în fond cu propunerea legislativă pentru modificarea şi completarea Legii nr.143/2000 privind combaterea traficului şi consumului ilicit de droguri, cu modificările şi completările ulterioare, trimisă cu adresa nr. PL.x 122 din 7 aprilie 2010 şi înregistrată la Comisia pentru apărare, ordine publică şi siguranţă naţională cu nr. 32/95 din 08.04.2010.

   Consiliul Legislativ a avizat favorabil propunerea legislativă, conform avizului nr. 1172 din 12.10.2009.
   Guvernul nu susţine adoptarea propunerii legislative.
   Propunerea de lege are ca obiect de reglementare modificarea art.1 lit. a) din Legea nr.143/2000 privind prevenirea şi combaterea traficului şi consumului ilicit de droguri, în sensul prevederii posibilităţii modificării tabelelor –anexă nr. I-IV la această lege şi prin propuneri legislative, ,,la propunerea ministerului sănătăţii ori la propunerea Parlamentului României’’.
2.  Propunerea legislativă face parte din categoria legilor ordinare, potrivit art. 73 din Constituţia României, republicată.

3.    La lucrări au participat, în calitate de invitaţi, domnul Irimie Cristian - secretar de stat în cadrul Ministerului Sănătăţii şi doamna Marian Marioara, specialist IGPR- Direcţia de Combatere a Criminalităţii Organizate.
4.   Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat,  Camera Deputaţilor este Cameră decizională.

 5.  La lucrările Comisiei au fost prezenţi 23 deputaţi din cei 25 de membri.

 6.   În urma dezbaterilor, în şedinţa din 20 aprilie 2010, cu unanimitate de voturi, Comisia pentru apărare, ordine publică şi siguranţă naţională propune plenului Camerei Deputaţilor respingerea iniţiativei legislative, întrucât a rămas fără obiect prin admiterea  Proiectului Legii privind aprobarea Ordonanţei de urgenţă a Guvernului nr.6/2010 pentru modificarea şi completarea Legii nr.143/2000 privind prevenirea şi combaterea traficului şi consumului ilicit de droguri şi pentru completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope. 
Preşedinte, 

Costică Canacheu

Exp. Luminiţa Oprea

